Z A P I S N I K

13. sjednice Vijeća Mjesnog odbora „Petar Zrinski“ održane
09. lipnja 2022. u prostorijama MO “Petar Zrinski“, Primorska 32,
s početkom u 18 sati


NAZOČNI ČLANOVI VIJEĆA:
Igor Javorović, Lucija Kerečin, Elizabeta Kobeščak, Tena Miličević, Krešimir Turkalj, Ivana Živčić

Predsjedava Ivana Živčić, predsjednica Vijeća
Zapisnik vodi: Lucija Kerečin

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

Vijeće prihvaća tekst Zapisnika 12. sjednice Vijeća, održane 13. svibnja 2022. godine, bez izmjena.


Na prijedlog predsjednice Vijeće jednoglasno utvrđuje dnevni red:


DNEVNI RED:
1. Sastanak s komunalnom redarkom gospođom Šrković o komunalnoj problematici na području Mjesnog odbora “Petar Zrinski”
2. Prijedlog lokacija podzemnih spremnika za miješani i biootpad, mišljenje, traži se
3. Pitanja, prijedlozi i obavijesti
[bookmark: _gjdgxs]


Ad 1. Sastanak s komunalnom redarkom gospođom Šrković o komunalnoj problematici na području Mjesnog odbora “Petar Zrinski”


U raspravi sudjeluju svi vijećnici i vijećnice. Glavna rasprava se vodila o ograničenju komunalnog redarstva u ovlastima koje im propisuju Zakon o komunalnom gospodarstvu i Odluka o komunalnom redu Grada Zagreba.
Vijeće je gospođu Štrković obavijestilo o najvećim problemima građana u Mjesnom odboru "Petar Zrinski"; buci od manifestacija, nemarnim vlasnicima pasa čije fekalije ugrožavaju zdravstveno-higijensku sigurnost ljudi i uništavanju javnog zelenila odlaganjem glomaznog otpada u tzv. "zelenim kazetama". 
Vijeće je izrazilo spremnost na suradnju s Komunalnim redarstvom na edukaciji vlasnika pasa o Odluci o uvjetima i načinu držanja kućnih ljubimaca i načinu postupanja s napuštenim i izgubljenim životinjama.



Ad. 2. Prijedlog lokacija podzemnih spremnika za miješani otpad i biootpad

U raspravi sudjeluju:

Predsjednica Živčić predložila je dvije lokacije podzemnih spremnika: 
Klaićeva 11 (kč 3916): dimenzije: 6x6 m. Trenutno se na tom prostoru nalaze zvona za staklo, papir i plastiku. Prostor je dovoljno širok da se može ubaciti podzemni spremnik za miješani, biootpad, plastiku, staklo i papir.
Prilaz Gjure Deželića (kod križanja s Primorskom ulicom, kč 3687): dimenzije 8x6m.
Trokutasta lokacija na kojoj se već nalaze podzemni spremnici za tekstil, staklo, papir i plastiku. Podzemni spremnici za miješani i biootpad mogu se staviti pokraj postojećih spremnika.
Vijećnica Kobeščak predložila je prenamjenu parkirališnog mjesta u Kordunskoj ulici  (parkiralište s druge strane Kordunske ulice 3, kč 3743) u lokaciju podzemnih spremnika.


Vijeće jednoglasno donosi

					MIŠLJENJE

o postavljanju podzemnih spremnika za miješani i biootpad otpad na lokaciji Klaićeva 11 (kč 3916), Prilaz Gjure Deželića (kč 3687) i Kordunska ulica 3 (kč 3743).



Ad. 3. Pitanja, prijedlozi i obavijesti


Predsjednica Živčić obavijestila je vijećnike/ce o lokacijama podzemnih spremnika za miješani i biootpad koje je Čistoća odabrala za postavljanje u MO "Petar Zrinski" i susjednom MO "Mimara": Trg Vladka Mačeka, u slijepoj ulici i u Kačićevoj ulici, na zelenoj površini Arhitektonskog fakulteta.
Predsjednica Živčić je odgovorila na upit vijećnika Turkalja da Grad Zagreb nije naručio poseban elaborat o potencijalnim prometnim problemima koje može izazvati izgradnja biciklističke magistrale u Prilazu Gjure Deželića. 


Dovršeno u 19:15
[bookmark: _30j0zll]Zapisnik sastavio/la: Ivana Živčić

KLASA: 024-08/22-003/1352
URBROJ: 251-13-11-1-22-2
Zagreb, 09. lipnja 2022.
							     
Predsjednica
Vijeća Mjesnog odbora
„Petar Zrinski“

